แนวโน้มดัชนีเช้าขึ้นต่อ
นักวิเคราะห์ประเมินดัชนีเช้าวันนี้ปรับตัวขึ้นจากแรงซื้อต่างชาติที่เม็ดเงินไหลเข้าต่อเนื่องหลังคริสมาสต์ให้แนวต้าน 1,400-1,410 จุด แนวรับ 1,390 จุด บวก/ลบ
28 ธ.ค. 2555

นักวิเคราะห์ประเมินดัชนีเช้าวันนี้ปรับตัวขึ้นจากแรงซื้อต่างชาติที่เม็ดเงินไหลเข้าต่อเนื่องหลังคริสมาสต์ให้แนวต้าน 1,400-1,410 จุด แนวรับ 1,390 จุด บวก/ลบ           นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นเช้านี้น่าจะปรับตัวขึ้นได้จากปัจจัยภายนอกหลังจากผ่านพ้นช่วงคริสมาสต์ไปเม็ดเงินไหลเข้ามาต่อเนื่องซึ่งเป็นเหตุการณ์ที่ไม่เกิดขึ้นบ่อยเพราะปกติช่วงนี้จะชะลอการลงทุน          "เมื่อวานต่างชาติซื้อ 2,500 กว่าล้านบาท ไม่น่าจะเกิดขึ้นบ่อย เป็นสัญญาณที่ค่อนข้างดี ขณะที่เงินกองทุน LTF-RMF ไหลเข้าสิ้นปีอยู่แล้ว เป็นหุ้นใหญ่ และหุ้น Laggard อย่างกลุ่มพลังงานที่ช่วงก่อนหน้าไม่เล่นก็กลับมา เมื่อวานที่ปรับขึ้นเป็นพลังงานส่วนใหญ่และหุ้นใหญ่ที่จ่ายปันผลดีๆ วันนี้โมเมนตั้มก็น่าจะยังเป็นเช่นนั้นอยู่"นายอภิชาติ กล่าว          นอกจากนี้ ตลาดมีความหวังเกี่ยวกับเรื่อง Fiscal Cliff เพราะสภาคองเกรสจะมีประชุมวันที่ 30 ธ.ค.ตลาดก็เชื่อว่าน่าจะได้ทางออกก่อนสิ้นปีหรือนาทีสุดท้าย มองตลาดหุ้นน่าวันนี้จะทดสอบ 1,400-1,410 จุด แนวรับมอง 1,390 จุดบวก/ลบ